
	[bookmark: nev]TORMA ESZTER PANNA
tormaeszter00@gmail.com
testnevelés- történelem- és állampolgári ismeretek tanár
Osztatlan, 7. félév
Debreceni Egyetem
Bölcsészettudományi Kar
	
[bookmark: _GoBack]






Témavezető:
	Prof. Dr. habil. Balogh László
egyetemi tanár, DE TTK




Innovatív, EEG alapú neurofeedback tréning hatásainak elemzése, EGG alapú stresszholterrel és számítógépes tesztrendszerrel mért stressztolerancia szintre, valamint mentális keménységre, élvonalbeli futsal és kézilabda kapusoknál

A modern edzéstudomány legnagyobb kérdése, hogy milyen innovatív módszerekkel lehet fokozni a teljesítményt. A technikai, taktikai felkészültség és a kondicionális, koordinációs képességek fejlesztése nagyon lényeges, viszont a mai elit sportban mindez már nem elegendő. Legalább ennyire jelentős szerepet kell tulajdonítani az emocionális és a kognitív képességeknek is. A kutatásom során éppen ezért a neurofeedback tréningre fókuszáltam.
A tanulmányom elsődleges célja, egy hat hetes neurofeedback intervenciós program hatásainak vizsgálata volt, első osztályú, válogatott futsal és kézilabda kapusok mentális keménységére, végrehajtó funkcióira és stressztoleranciájára.
A neurofeedback tréning validált Muse 2 EEG alapon működő teamflow rendszer hullámfa programjával történt. A sportolók mentális keménységét a Sport Mentális Keménység Kérdőívvel, a reaktív stressztoleranciát a Vienna Test System (Schufried, Bécs) DT/S1 (Determination Test) nemzetközileg is elfogadott stressz teszttel, a stressz hátterében álló pszichofiziológiai paramétereket pedig Elektrogasztrográfiás stressz holterrel (MDE Heidelberg, MSB MET Balatonfüred) mértem a program előtt és azt követően. A korábbi nemzetközi tanulmányok alapján elegendő edzésingert, 6 héten keresztül, a megfelelő ingerintenzitás mellett alkalmaztam az élsportolóknál, az edzéseik előtt.
Az eredményeket összegezve elmondható, hogy a pilot mérés során a kapusok mentális keménységének eredményei, a pszichofiziológiai mutatók értékei javuló tendenciát mutatnak és az arousal szint meghosszabbításának szempontjából is hasznos volt a tréning. Azonban statisztikailag, az alacsony elemszám miatt szignifikáns különbséget nem találtam, így egyelőre számomra ellentmondásos a neurofeedback tréning hatékonysága a teljesítmény javulásának szempontjából. A tréning, az adaptációnak köszönhetően, mint edzésmódszer hasznos, nóvumként említhető, az általam alkalmazott műszeres eljárások komplex rendszere (EEG, EGG, VTS) viszont szükség van további fejlesztésekre és pontosításokra a mérési protokollt illetően. A jövőbeli kutatások során ajánlott lehet a tréning többszöri és hosszabb idejű alkalmazása, illetve akár a közvetlen mérkőzések előtti hasznának a vizsgálata. Mindemellett, szükséges a sportolói elemszám növelése is a további kutatások végrehajtásához.



